1Team disamnim Juanv Batist oso porgottit ani sangit eilo: 2'Devachem Raj ieunchem zalem dekhun jivit-mon bodlat.' 3"Oronnneant arddoto ekleacho tallo: 'Somiacho rosto toiar korat tacheo vatto nitt korat' ", oxem Izaias provadea udexim Devan sanglem tem hachech vixim 4Ho Juanv unttachê lhonvechem angavlem nhestalo ani penkttak chamddeacho potto bandtalo ani toll ani ran'vott mhonv khaun jietalo. 5Tedna Jeruzaleacho ani akhea Judeiacho ani Jordana-bhonvtonnchê sogllê talukecho lôk taka mellunk vetalo 6ani aplim patkam ucharun Jordanant tachê koddlo batism ghetalo.
Jezu Batism Gheta.
13Tedna Juanvan Apnnak batism diunchê khatir Jezu Galileia thaun Jordanak Juanvaxim ailo. 14Punn "Mhaka Tujê koddlo batism gheunchi goroz asa, ani Tum mhojê sorxim ietai?!", oxem mhonnun, Juanv Taka addaitalo. 15Punn Jezun taka oso zobab dilo: "Tem atam asum-di; oxem korun, jem Devachê sogllê taronnik ievzonnê pormannem korchem asa, tem sogllem ami palltelenv." Tedna Juanv kobul zalo.
